open-index/open-wikipedia-markdown huggingface dataset:
Kõue tänav (Viljandi)

**Kõue tänav** on umbtänav Viljandis.

Tänav on põhja-lõunasuunaline, see saab alguse August Maramaa puiesteelt, ristub Pärna tänavaga ja lõppeb umbtänavana.
Tänava pikkus on 193 m.

## Viited
Sõlm (perekonnanimi)

**Sõlm** on eesti perekonnanimi.

Perekonnanime Sõlm (Sölm) on pandud Roosna mõisas Ambla kihelkonnas ja Türi-Alliku mõisas Türi kihelkonnas Järvamaal, Kloostri mõisas Kirbla kihelkonnas Läänemaal ning Jaanimõisas Kanepi kihelkonnas Võrumaal.

1. jaanuaril 2018 sellise perekonnanimega inimesi Eestis ei elanud või oli neid vähem kui 5.
Vahemehe sõlm

**Vahemehesõlm** (ka "alpiliblikas", inglise keeles *Alpen Butterfly loop*) on alpinismis kasutatav sõlm.

"Klassikaline vana sõlm on sõlmede kuningas", kirjutati John Sweeti raamatus "Scout Pioneering" (1974). Saab siduda kiiresti köie keskele, moodustamaks aasa. Alpinismis kasutatakse seda sõlme ühe mägironija kinnitamisel kahe teise mägironija vahele, kuna koormus võib langeda sõlme mõlemale poolele. Sõlme sidumiseks on mitu erinevat moodust.

## Kirjandus
* Jaan Künnap. *Sõlmed ja pleisid*. 2016. ISBN 9789949388738

## Välislingid
*Sõlme sidumise õpetus
Lauristin

**Lauristin** on eesti perekonnanimi.

Perekonnanime Lauristin (Laurustin) on pandud Kose-Uuemõisa mõisas Kose kihelkonnas Harjumaal.

1. jaanuaril 2018 sellise perekonnanimega isikuid Eestis ei ela või on neid vähem kui 5.

*Fromhold Lauristin, eesti majandusteadlane (1900–1964) 
*Johannes Lauristin, Eesti poliitik ja kirjanik (1899–1941)
*Marju Lauristin, Eesti poliitik ja sotsiaalteadlane (1940–)
*Olga Lauristin, Eesti kommunistlik revolutsionäär (1903–2005)
Tedrekull

**Tedrekull** on eesti perekonnanimi.

Perekonnanime Tedrekull (Tetrekuill) on pandud Koila mõisas Simuna kihelkonnas Virumaal.

2018. aasta 1. jaanuari seisuga on perekonnanimi Tedrekull Eestis 10 mehel ja 12 naisel.

## Viited
Karrod

**Karud** on eesti perekonnanimi.

Perekonnanime Karud (Karrod) on pandud Udeva mõisas Koeru kihelkonnas Järvamaal.

1. jaanuaril 2018 sellise perekonnanimega inimesi Eestis ei ela või on neid vähem kui 5.
Lihtsõlm

**Lihtsõlm** (inglise keeles *overhand knot* 'ülekäesõlm' ja saksa keeles über+hand+knoten) on kõigist sõlmedest lihtsaim ja on olnud kasutusel sama kaua, kui on olnud saadaval sidumismaterjali. Kuna sõlmest on kasu nii käepideme kui ka stopperina, seotakse seda kindlate vahemaade tagant päästenööridesse, et köis ei libiseks käest läbi. See on ka paljude teiste sõlmede aluseks, eriti aasade, steekide ja silmuste perekondades. Kord juba seotud ja pinge alla pandud sõlme on väga raske lahti harutada.

## Välislingid
*Lihtsõlme sidumise õpetus
Karometer

**Karometer** on eesti perekonnanimi.

Perekonnanime Karometer (Karrometer) on pandud Salutaguse mõisas Hageri kihelkonnas Harjumaal.

1. jaanuaril 2025 oli perekonnanimega Karometer Eestis 13 inimest.

## Viited
Kasekamp

**Kasekamp** on eesti perekonnanimi.

Perekonnanimi Kasekamp (Kassekamp) on unikaalne perekonnanimi, mida on pandud vaid Einmanni mõisas Järva-Jaani kihelkonnas Järvamaal.

2018. aasta 1. jaanuari seisuga on perekonnanimi Kasekamp Eestis 32 mehel ja 28 naisel.

## Nime kandjaid
*Andres Kasekamp, eesti ajaloolane ja politoloog (1966–)
*August Kasekamp, Eesti sõjaväelane (1889–1942)
*Päivo Kasekamp, eesti metodisti vaimulik ja soomepoiss (1924–2013) 
*Totti Kasekamp, eesti kergejõustiklane ja õpetaja (1925–2000)

## Viited
Kehvig

**Kehvig** (Kehvik) on eesti perekonnanimi.

Perekonnanime Kehvik (Käfig) on pandud Käru mõisas Vändra kihelkonnas Pärnumaal.

1. jaanuaril 2018 sellise perekonnanimega inimesi Eestis ei elanud või oli neid vähem kui 5.

## Viited
DRM

**DRM** võib viidata järgnevatele asjadele:
* Digitaalõiguste haldamine (*Digital rights management*)
* Digital Radio Mondiale
* Direct Rendering Manager
* *[[Direction du Renseignement militaire]]*
NSV Liidu Üldise Masinaehituse Ministeerium

**NSV Liidu Üldise Masinaehituse Ministeerium** (vene keeles Министерство общего машиностроения СССР) oli  aastatel 1955–1957 ja 1965–1991 Nõukogude Liidus eksisteerinud riigivalitsemise organ; kuulus ministeeriumina NSV Liidu Ministrite Nõukogu koosseisu. 

Ministeerium ühendas ja koordineeris paljude kosmosetehnika ja tuumaraketirelvastuse seadmete väljatöötamise ja tootmisega seotud ettevõtete ja teadusasutuste tööd. 

Ministeerium loodi 2. aprillil 1955 Moskvas. Aastatel 1957–1965 oli ta ühendatud NSV Liidu Kaitsetööstuse Ministeeriumiga. Taasloodi 2. märtsil 1965. NSV Liidu Üldise Masinatööstuse ministeerium kaotati 1. detsembril 1991 seoses Nõukogude Liidu lagunemisega.

Ministeerium vastutas NSV Liidu kosmoseprogrammi elluviimise eest alustades Bajkongõri kosmodroomi ehitamisest, esimese Maa tehiskaaslase Sputnik 1 ja esimese mehitatud kosmoselaeva Vostok 1 lennutamisest Maa orbiidile ning lõpetades orbitaaljaama Mir ja kosmoseprogrammi Energija-Buran loomisega.

NSV Liidu Keskmise Masinatööstuse Ministeeriumi õigusjärglane on riiklik korporatsioon Roskosmos. 

## Ministrid

*Pjotr Goremõkin (1955–1957)
*Sergei Afanasjev (1965–1983)
*Oleg Baklanov (1983–1988)
*Vitali Dogužijev (1988–1989)
*Oleg Šiškin (1989–1991)

## Vaata ka
*NSV Liidu Keskmise Masinaehituse Ministeerium

## Viited
Gerdrudis Czoie

**Gerdrudis Czoie** (**Gerdrudis uxor Johan[n]is Czoie**; surnud 1458) oli Erastvere mõisniku Johann Czoie abikaasa.

Ta maeti Palamuse kirikusse, hauaplaat on säilinud ja muinsuskaitse all.

## Välislingid
*http://www.academia.edu/26978693/Arutlusi_hauat%C3%A4histest_ja_muinsuskaitsest._Keskaegsed_hauaplaadid_Tallinna_toomi_k%C3%A4%C3%A4rkambris
*https://register.muinas.ee/public.php?menuID=monument&action=view&id=14174
Juri Ševtšenko

**Juri Leonidovitš Ševtšenko** (vene keeles Юрий Леонидович Шевченко; sündinud 7. aprillil 1947 Jakutskis Jakuudi ANSV-s Nõukogude Liidus) on vene arstiteadlane, kirurg, vaimulik ja endine tervishoiuminister, professor, meditsiiniteenistuse kindralpolkovnik, Venemaa Teaduste Akadeemia akadeemik.

Ta oli aastatel 1992–2000 Kirovi-nimelise Sõjameditsiini Akadeemia ülem ja 1999–2004 Venemaa Föderatsiooni tervishoiuminister. 2004. aastal määrati ta Venemaa Föderatsiooni Tervishoiu Ministeeriumi peakirurgiks.

2002. aastal rajati tema eestvedamisel Moskvas Pirogovi-nimeline Venemaa Föderatsiooni Tervishoiu Ministeeriumi Rahvuslik Kirurgiakeskus. Ševtšenko on keskuse president selle loomisest saadik.

Ševtšenko õppis kaks aastat Taškendis vaimulikus seminaris ja on 2009. aastast vaimulik, Moskva Patriarhaadi Ukraina Õigeusu Kiriku preester, kes tegutseb isa Georgina Moskvas.

## Elukäik
Ševtšenko sündis Jakutskis sõjaväelaste perekonnas. Pärast Kirovi-nimelise Sõjameditsiini Akadeemia lõpetamist 1974. aastal Leningradis teenis ta sõjaväes. Oli meditsiinirühma komandör. 1975. aastal jätkas ta teenistust Kirovi-nimelises Sõjameditsiini Akadeemias. 1987. aastal kaitses ta meditsiinidoktori kraadi, neli aastat hiljem anti talle professori kutse.

1991. aastal sai ta kardiovaskulaarkirurgia kateedri ja kliiniku ülemaks. Aasta hiljem määrati ta akadeemia ülemaks. Ühtlasi oli ta 1993. aastast Peterburi ja Leningradi oblasti peakardiokirurg. 1995. aastal ülendati Ševtšenko meditsiiniteenistuse kindralpolkovnikuks. 1999. aasta juulis määrati ta Venemaa Föderatsiooni presidendi seadlusega tervishoiuministriks.

2013. aastal Venemaa Meditsiiniteaduste Akadeemia suleti ning selle liikmed (sealhulgas Juri Ševtšenko) lülitati Venemaa Teaduste Akadeemia koosseisu. Ševtšenko kuulub akadeemikuna RAN-is arstiteaduste osakonna kliinilise meditsiini sektsiooni.

## Tunnustus
 
*1996 – Venemaa Föderatsiooni teeneline teadustegelane
*1997 – valiti Venemaa Meditsiiniteaduste Akadeemia korrespondentliikmeks
*2000 – Sahha (Jakuutia) Vabariigi aukodanik
*2000 – Venemaa Föderatsiooni riiklik preemia (teaduse ja tehnika valdkonnas kardiokirurgiaalaste tööde tsükli eest; 4-liikmelise kollektiivi koosseisus )
*2000 – valiti Venemaa Meditsiiniteaduste Akadeemia akadeemikuks
*2008 – Lomonossovi-nimelise Moskva Riikliku Ülikooli auprofessor
*2012 – valiti Ukraina Meditsiiniteaduste Akadeemia välisliikmeks

Ta on saanud ka Venemaa Föderatsiooni teenelise arsti, samuti mitme õppeasutuse audoktori või auprofessori nimetuse.

## Viited

## Välislingid
*Президент и основатель Пироговского Центра. pirogov-center.ru
*На исповедь к министру. rg.ru, 19. mai 2009
*Десятая заповедь патриарха. mk.ru, 28. märts 2012
*Сын бывшего министра здравоохранения РФ священника Юрия Шевченко. portal-credo.ru
*Патриарх победил бывшего министра в суде. simvol-veri.ru
Eesti Arstideseltside Liit

**Eesti Arstideseltside Liit** (lühendatult **EASL**) oli Eesti arstiseltse ühendav organisatsioon. EASL asutati 1921. EASLi juhatus tegutses Tallinnas.

EASL korraldas arstidekongresse ja -päevi. EASL andis  välja ajakirja Eesti Arst. EASL oli Eesti Tervishoiu Muuseumi omanik.

## Vaata ka
*Eesti Arstide Liit

## Viited
Austria juhisõlm

**Austria juhisõlm** ehk **kaheksasõlm** on sõlmetüüp.

Võimalik sõlmida aasaga (nt kinnitamiseks karabiini külge) või ühe otsaga (nt kinnitamiseks läbi rõnga). Võimalik sõlmida ka kahekordsena ehk topeltkaheksana (ingl Double Figure 8). 

Merenduses kasutatakse seda lihtsat sõlme peamiselt otse, vallide ja liinide lõppudel, vältimaks lõppude juhuslikku plokkidelt või rullikutelt läbi ja maha jooksmist.

## Viited
Igor Bõkov

**Igor Jurjevitš Bõkov** (vene keeles Игорь Юрьевич Быков; sündinud 26. jaanuaril 1954 Tambovis Vene NFSV-s Nõukogude Liidus) on vene arstiteadlane, sõjameditsiini spetsialist, professor, meditsiiniteenistuse kindralpolkovnik, Venemaa Teaduste Akadeemia liige.

Ta on 2007. aastast Setšenovi-nimelise 1. Moskva Riikliku Meditsiiniülikooli meditsiiniteenistuse organiseerimise ja taktika kateedri professor. Aastatel 2004–2007 oli ta Venemaa  Kaitseministeeriumi Sõjameditsiini Peavalitsuse ülem ja ühtlasi Venemaa Föderatsiooni Relvajõudude meditsiiniteenistuse ülem. 2007. aasta novembris vabastati ta Venemaa Föderatsiooni presidendi seadlusega sõjaväeteenistusest.

## Haridus ja töökäik
Bõkov lõpetas kiitusega Kirovi-nimelise Sõjameditsiini Akadeemia kahel korral:  1977. aastal maaväe sõjaväearstide ettevalmistamise teaduskonna ja 1984. aastal juhtiva koosseisu teaduskonna. Vahepeal oli ta sõjaväeteenistuses Balti sõjaväeringkonnas, algul sõjaväearstina, seejärel teenis meditsiiniroodu komandörina. 

Ta võttis osa Esimesest ja Teisest Tšetšeenia sõjast. 1997. aastal ülendati ta meditsiiniteenistuse kindralleitnandiks ja 2005. aastal meditsiiniteenistuse kindralpolkovnikuks.

## Tunnustus
*2007 – valiti Venemaa Meditsiiniteaduste Akadeemia korrespondentliikmeks
*2014 – valiti Venemaa Teaduste Akadeemia korrespondentliikmeks (arstiteaduste osakonna profülaktilise meditsiini sektsioon)

Teda on autasustatud ordeniga "Sõjaliste teenete eest".

## Välislingid
*Foto
Eesti Lastekaitse

**Eesti Lastekaitse** oli Eesti esimesel iseseisvusajal tegutsenud sihtasutus. Asutuse põhikirja kinnitas Eesti valitsus 15. juunil 1932. Asutuse eesmärkide seas oli edendada Eestis laste- ja emadekaitset, samuti lastehoolekannet.

## Vaata ka
*Eesti Lastekaitse Liit

## Viited
Eestimaa Põllumeeste Keskselts

**Eestimaa Põllumeeste Keskselts** oli 1907–1922 tegutsenud põllumehi ühendav organisatsioon. Seltsi eesmärkide seas oli arendada põllumeeste isetegevust ja edukamat põllukultuuride kasvatamist. 1922 ühinesid Eestimaa Põllumeeste Keskselts ja Põhja-Liivimaa Põllutöö Keskselts ning moodustati uus keskorganisatsioon: Eesti Põllumeeste Keskselts.

Selts asutati 1907 Tallinna Eesti Põllumeeste Seltsi eestvõttel. Tallinnas peetud koosolekul asutati *põllumeesteseltside kesktoimkond*, kuhu valiti igast maakonnast üks esindaja. 1910 kujunes kesktoimkonnast välja **Eestimaa Põllumeeste Keskselts**.

Eestimaa Põllumeeste Keskseltsiga olid ühinenud Haapsalu (1903), Kullamaa (1899), Käina, Lääne-Nigula (1910), Martna, Mihkli (1910), Märjamaa (1910), Noarootsi (1909), Piirsalu, Varbla (1910), Velise (1903), Vigala seltsid, Tallinna Eesti Põllumeeste Selts (1888) jt

## Viited

## Välislingid
* [Eestimaa Põllumeeste-Keskseltsi Põhjuskiri = Устав Эстляндского центрального сельскохозяйственного общества : Kinnitatud 15. mail 1910.]
Põhja-Liivimaa Põllutöö Keskselts

**Põhja-Liivimaa Põllutöö Keskselts** (ka Põhja-Liivimaa Põllumeeste Keskselts) oli Põhja-Liivimaa põllumehi ühendav organisatsioon, mis tegutses aastatel 1908–1922. 

1922. aastal ühinesid Eestimaa Põllumeeste Keskselts ja Põhja-Liivimaa Põllutöö Keskselts ning moodustati uus keskorganisatsioon: Eesti Põllumeeste Keskselts.

Selts asutati 1908. aastal Pärnumaal tegutsenud Änge Põllumeeste Seltsi eestvõttel, algul tegutses see *põllumeesteseltside kesktoimkonnana*. 

1911. aastal korraldati kesktoimkond ümber **Põhja-Liivimaa Põllutöö Keskseltsiks**.

## Viited
Suvi (maal)

„**Suvi**“, tuntud ka kui „**Maastik armastajapaariga**“ (saksa keeles „Landschaft mit Liebespaar“), on saksa kunstniku Caspar David Friedrichi (1774–1840) teos.

## Viited
Per Sandberg

**Per Sandberg** (sündinud 6. veebruaril 1960 Skognis) on Norra poliitik, ta kuulub Progressipartei ridadesse. Ta oli 16. detsembrist 2015 kuni 13. augustini 2018 Norra kalandusminister.

Ta sündis aastal 1960 Skognis Levangeri vallas Nord-Trøndelagi maakonnas.

Ta oli aastatel 2005–2017 Stortingi liige. 16. detsembrist 2015 kuni 13. augustini 2018 oli ta Norra kalandusminister. 20. märtsist 2018 kuni 4. aprillini 2018 oli ta Norra justiits-, immigratsiooni- ja integratsiooniministri kohusetäitja. Lisaks oli ta 6. maist 2006 kuni 13. augustini 2018 Progressipartei aseesimees.

Ta oli sunnitud 13. augusti 2018 nii Norra kalandusministri kui ka Progressipartei aseesimehe kohalt tagasi astuma, kuna ta külastas juulis 2018 (koos kallima Bahareh Letnesiga) Iraani, reisist oma ministeeriumi ja peaministri bürood teavitamata ning oma ametlikku mobiiltelefoni kaasa võttes, mis rikub julgeolekureegleid. Samuti rikkus ta julgeolekureegleid ka sama aasta kevadel Hiinas viibides.

## Isiklikku
Ta oli aastatel 2010–2018 abielus Line Miriam Sandbergiga (neiuna Haugan), neil on poeg; mais 2018 nad lahutasid. Varasemast suhtest Ulla Kjær Frandseniga on tal kaks last. Pärast abielulahutust on ta koos iraani päritolu Bahareh Letnesiga.

## Välislingid
* Norra minister kaotas noore iraanlannast kallimaga Iraani külastamise pärast töökoha
Tamuz

**Tamuz** (heebrea keeles תמוז) on juudi kalendris tsiviilaasta 10. ja sakraalaasta 4. kuu. Kuus on 29 päeva. Gregoriuse kalendris langeb ta tänapäeval enamasti juunile ja juulile.
Ijar

**Ijar** (heebrea keeles אִייָר või אִיָּר) on juudi kalendris tsiviilaasta 8. ja sakraalaasta 2. kuu. Kuus on 29 päeva. Gregoriuse kalendris langeb ta tänapäeval enamasti aprillile ja maile.

5. ijaril tähistatakse Iisraeli iseseisvuspäeva.
Teadusnõunik

**Teadusnõunik** on Eesti Vabariigi ministeeriumi töötaja, kelle peamisteks tööülesanneteks on ministeeriumi nõustamine teadus- ja arendustegevusega (TA) seotud küsimustes, rahvusvahelise ja riigisisese TA-alase koostöö planeerimine ja korraldamine, valitsemisala TA-uuringute kavade väljatöötamine ja elluviimine ning Eesti esindamine rahvusvahelistes TA-koostöö algatustes.

Teadusnõunike tööd toetatakse Euroopa Regionaalarengu Fondist rahastatavast RITA programmist (pikema nimetusega „Valdkondliku teadus- ja arendustegevuse tugevdamine“) eesmärgiga tõsta ministeeriumide võimekust TA-alastes küsimustes. 

Esimesed teadusnõunikud, kelle tööd RITA raames toetatakse, alustasid ministeeriumides tööd 2016. aasta esimeses pooles. Teadusnõunike vahel toimub tihe koostöö, mille raames räägitakse mh läbi ministeeriumide ja ministeeriumideülesed uuringute teemad, valitakse välja ja viiakse läbi ühist huvi pakkuvaid projekte ning õpitakse teiste ministeeriumide kogemustest. 

## Teadusnõunikud ministeeriumides
2021. aasta detsembri seisuga olid ministeeriumides järgmised teadusnõunikud.

RITA programmist toetatakse teadusnõunike ametisse asumist esimese nelja aasta jooksul, seejärel peavad ministeeriumid ise tagama teadusnõuniku töökoha kulude katmise oma vahenditest. 

RITA programmi viib ellu Eesti Teadusagentuur.

## Välislingid
* Teadusnõunikud ministeeriumites: RITA tegevus 3 Eesti Teadusagentuur
Hawklaw Y Station

**Hawklaw Y Station** oli Šotimaal Fife'i regioonis Cupari linnast põhja pool asunud Suurbritannia välisministeeriumi ja luureteenistuste kontrollitav signaalluurejaam, üks Y-jaamu. See tegeles teise maailmasõja ajal Bletchley Parkis asunud Valitsuse Koodide ja Šifrite Kooli (GC&CS) koodimurdjatele šifreeritud lähtematerjali kogumisega.

Sõja lõppedes võttis jaama üle Valitsusside Peakorter (GCHQ) ning kasutas seda peamiselt idablokist pärineva raadioside jälgimiseks kuni jaama sulgemiseni 1988. aastal seoses selle tehnoloogilise iganemisega.

Jaama ehitust alustati 1939. aastal ja see valmis 1942. aastaks. Hooned on ühekorruselised, *[[art déco]]* stiilis akendega. Tänapäeval on hoonetekompleks eraomandis.

## Viited
IKL

**IKL** on lühend, mis võib tähendada järgmist:
*IKL oli Soome erakonna Isamaaline rahvaliikumine (soome keeles *Isänmaallinen kansanliike*) lühend
*IKL on 1993 asutatud Soome erakonna Isamaaline rahvaliikumine (soome keeles *Isänmaallinen kansanliike*) lühend
*...
Ajan Suunta

**Ajan Suunta** oli 1932–1944 ilmunud Soome ajaleht, mis oli erakonna Isamaalise Rahvaliikumise (IKL) häälekandja.

Ajaleht avaldas kriitilisi artikleid ja väljamõeldisi ka Eesti kohta. Näiteks kirjutati 1933. aastal seal järgmist: "Eesti "seaduslik" valitsus ja keskerakonnad on ennast marksistidele ära müünud. Hinnaks olid Eesti Vabadussõjalaste Liit ning Eesti isamaaline rahvas". 16. aprillil 1934 keelas Tallinna 1. jaoskonna rahukohtunik selle ajalehe toomise Eestisse kahe aasta kestel. 22. detsembril 1936 teatas ajaleht, et 18 Eesti poliitikut, sealhulgas riigivanemaid, ministreid ja juhtivaid poliitikategelasi ning riigikogu juhatus, on riigivanem Konstantin Pätsile esitanud järjekordse märgukirja. See märgukiri sisaldanud veel kõvemat arvustust praeguste võimumeeste poliitika ja majanduslikkude sammude kohta kui eelmine; peale selle protesteeritakse seal rahva õiguste piiramise vastu. Riigivanem vastanud märgukirja esitajatele, et sel puhul, kui selle märgukirja sisu peaks avalikkuse ette ilmuma, nii nagu see esimene kord oli, ning kui rahvas peaks selle sisu teada saama, siis sel puhul vangistatakse kõik 18.

## Peatoimetajad
*1932–1935 Arne Somersalo 
*1935–1939 Rauno Kallia 
*1940–1944 Niilo Vapaavuori

## Viited
Porilaste marss

**"Porilaste marss"** (soome keeles "*Porilaisten marssi*") on Soome orkestriteos (marss). Marsi pealkiri on valitud Rootsi ajal tegutsenud Pori lääni jalaväerügemendi (soome keeles *Porin läänin jalkaväkirykmentti*) tunnuslaulu järgi.

Marsi helilooja pole teada, ent arvatavasti on see muusikapala pärit 17. sajandist.

Marss on Soome kaitsejõudude (aastast 1918) ja Soome presidendi tervitusmarss. Aastatel 1921–1923 oli marss ka Eesti riigivanema tervitusmarss. 27. jaanuaril 1923 kehtestati Eesti riigivanema tervitusmarsiks "Pidulik marss".

## Välislingid
*"Porilaste marss" YouTube'is
Sivan

**Sivan** (heebrea keeles סִיוָן) on juudi kalendris tsiviilaasta 9. ja sakraalaasta 3. kuu. Kuus on 30 päeva. Gregoriuse kalendris langeb see tänapäeval enamasti maisse ja juunisse.

6. sivanil tähistatakse šavuoti.

## Viited
Meditsiiniteenistuse kindralpolkovnik

**Meditsiiniteenistuse kindralpolkovnik** (vene keeles генерал-полковник медицинской службы) on Venemaa Föderatsiooni relvajõududes 1993. aastast kehtiv kõrgeim sõjaväeline auaste meditsiiniteenistuse juhtivkoosseisule. Varem, NSV Liidu relvajõududes, kehtis aastatel 1943–1991 samanimeline auaste.

Meditsiiniteenistuse kindralpolkovnikust madalam auaste on meditsiiniteenistuse kindralleitnandi auaste.

## Meditsiiniteenistuse kindralpolkovnikuid (Nõukogude Liit)

*1943 – Jefim Smirnov (1904–1989), Punaarmee sõjalis-sanitaarse peavalitsuse ülem, NSV Liidu Meditsiiniteaduste Akadeemia akadeemik
*1944 – Nikolai Burdenko (1876–1946), Punaarmee peakirurg, NSV Liidu Teaduste Akadeemia akadeemik
*1944 – Leon Orbeli (1882–1958), Kirovi-nimelise Sõjameditsiini Akadeemia ülem, NSV Liidu Teaduste Akadeemia akadeemik
*1963 – Aleksandr Višnevski (1906–1975), Nõukogude armee peakirurg, NSV Liidu Meditsiiniteaduste Akadeemia akadeemik
*1977 – Fjodor Komarov (1920–), NSV Liidu Kaitseministeeriumi sõjameditsiini keskvalitsuse ülem, hiljem NSV Liidu Meditsiiniteaduste Akadeemia asepresident

## Meditsiiniteenistuse kindralpolkovnikuid (Venemaa Föderatsioon)
*1992 – Eduard Netšajev (1934–), Venemaa Föderatsiooni Kaitseministeeriumi sõjameditsiini keskvalitsuse ülem, hilisem Venemaa Teaduste Akadeemia korrespondentliige
*1994 – Ivan Tšiž (1949–), Venemaa Föderatsiooni Kaitseministeeriumi sõjameditsiini peavalitsuse ülem, hilisem Venemaa Teaduste Akadeemia korrespondentliige
*1995 – Juri Ševtšenko (1947–), Kirovi-nimelise Sõjameditsiini Akadeemia ülem, hilisem Venemaa Teaduste Akadeemia akadeemik
*2005 – Igor Bõkov (1954–), Venemaa Föderatsiooni Kaitseministeeriumi sõjameditsiini peavalitsuse ülem, hilisem Venemaa Teaduste Akadeemia korrespondentliige
Si vis pacem, para bellum

***Si vis pacem, para bellum*** on ladinakeelne väljend, mis tähendab "kui ihkad rahu, siis valmistu sõjaks".

Väljend muutus uuesti päevakajaliseks uue külma sõja ajal, mil seda kasutasid Putin, Ilves jt.

## Väljendi variatsioonid
**Si vis bellum para pacem* – "Kui ihkad sõda, valmistu rahuks"
**Si vis pacem para pacem* – "Kui ihkad rahu, sõlmi rahu"
**Si vis pacem para pactum* – "Kui ihkad rahu, sõlmi rahuleping"
**Si vis pacem fac bellum* – "Kui ihkad rahu, pea sõda" – see tähendab, et väiksem sõda võib ära hoida suurema sõja

## Vaata ka
*Parabellum
*Rahu
*Sõda
*Sõjafilosoofia
Ingeri Selts

**Ingeri Selts** (soome keeles *Inkeri-Seura*) oli Eesti-Ingeris tegutsenud ingerlaste selts. Seltsi asutas 1924 Leander Reijo.

Selts andis välja ajakirja Sanaseppä. 

Seltsil oli muu hulgas oma näitering, laulukoor ja puhkpilliorkester.

## Viited
Sanaseppä

**Sanaseppä** ('sõnasepp') oli Ingeri Seltsi ajaleht. 

Ajaleht ilmus Narva-Jõesuus aastatel 1927–1938 sagedusega kord kuus.

Ajalehe peatoimetaja oli Leander Reijo. Ajalehte on toimetanud ka Antti Harakka. Peale L.Reio röövimist oli toimetaja Elias Kosteinsalo.

Selle tagasihoidliku väljaande sisus domineerisid vaimulikud kirjutised, millele lisandusid kohalikud teated ja bolševismivastane propaganda.

## Viited
Kristjan Prikk

**Kristjan Prikk** (sündinud 15. veebruaril 1977) on Eesti riigiametnik ja diplomaat, Eesti suursaadik Ameerika Ühendriikides.

## Haridus
Kristjan Prikk on lõpetanud Viimsi Keskkooli ja Tartu ülikooli politoloogia erialal ning magistrikraadiga strateegiaõpingud USA maaväe sõjakolledžis.

## Töökäik
Ta on töötanud Kaitseministeeriumi kaitsepoliitika asekantslerina, välisministeeriumis, juhtinud kaitseministeeriumis rahvusvahelist koostööd ning olnud riigikantselei julgeoleku ja riigikaitse koordinatsioonidirektor. 

Aastatel 2010–2013 töötas Prikk Eesti suursaatkonnas Washingtonis kaitsenõunikuna. 

5. juulil 2018 nimetas Vabariigi Valitsus Kristjan Priki Kaitseministeeriumi kantsleri ametikohale 17. augustist 2018 – 16. augustini 2023. 
8. aprillil 2021 otsustas Kaja Kallase valitsus vabastada Kristjan Priki Kaitseministeeriumi kantsleri ametikohalt 14. mail 2021 tema enda algatusel. 

Alates 18. juulist 2021 on ta Eesti suursaadik USA-s. 

30. jaanuaril 2026 nimetas president Alar Karis Kristjan Priki Eesti Vabariigi erakorraliseks ja täievoliliseks suursaadikuks, alaliseks esindajaks Põhja-Atlandi Lepingu Organisatsiooni (NATO) juures, asukohaga Brüsselis.

## Tunnustus
* 2018 Valgetähe IV klassi teenetemärk
* Kaitseministeeriumi teeneteristi I ja III järk 
* Eesti kaitseväe teenetemärk 
* Kaitseväe eriteenete rist 
* Politsei- ja Piirivalveameti teenetemärk

## Isiklikku
Kristjan Prikk on reservohvitser ja kaitseliidu liige. Ta on abielus, peres kasvab kaks tütart ja poeg.

## Viited

## Välislingid
* Foto: Kristjan Prikk
Raev

**Raev** on pöörane, metsik, meeletu viha. Emotsioon võib vallanduda ka afektiseisundi ajal.

## Vaata ka
*Raevuhoosündroom
*Bersergid
*Amok
*Viharavi
Dodô (täpsustus)

**Dodô** on olnud mitme jalgpalluri nimi:

*Domilson Cordeiro dos Santos (sündinud 1998)
*José Rodolfo Pires Ribeiro (sündinud 1992)
*Raphael Guimarães de Paula (sündinud 1994)
*Ricardo Lucas Figueredo Monte Raso (sündinud 1974)
Afektiseisund

**Afektiseisund** on afekti kui psühholoogilise ja füsioloogilise vastureaktsiooni tormiline vallandumine ning kaasneva pinge ja emotsioonide vahetu väljaelamine mingis kindlas ajavahemikus ja kindlas situatsioonis. Inimestele on see äkiline **personaalne häireseisund** või **vastastikune vastumeelsus**, mis kandub ellujäämisinstinktist.

## Ülevaade

### Tunnused
Kaasinimesed ei pruugi teadvustada, et inimene elab tahtmatult läbi afektiseisundit ja võivad arvata, et inimene on äkitsi meelevaldne, paaniline või hüsteeriline: on ebameeldiv või ebaviisakas, on väärkohtlev, on žestikuleeriv, on tajud kaotanud, on hulluks läinud, on alkoholi- või narkojoobes või muud seesugust. Afektiseisundid ei ole inimestele loomupärased, tihti ei tunta enda tuttavaid inimesi nendes ära. Seisundi all kannatav inimene võib ise tunda ja arvata, et hoopis vahetu keskkond koos talumatute ärritajatega kuritarvitab teda. Seega on see eksistentsiaalse äkkvõitluse episood sisemise ja välimise maailma vahel, mille vahele on inimene ise justkui kinni jäänud. Sel juhul võib juba niigi kannatava inimese väärkohtlemine kui ka mõnitamine päädida tõsiste tagajärgedega või tervisekahjustustega ning halvimal juhul isiku suitsiidiga.

### Väljund
Afektiseisundid võivad välja lüüa näiteks pikkade reiside ajal, kui inimesed viibivad võõraste seltskonnas niigi tundmatutes kohtades, tavatutes situatsioonides, kohanematutes kliimades või ka arusaamatutes keele- ja kultuuriruumides. Need juhtuvad enamasti eluohuna tajutava agressori (olgu selleks kasvõi loodusjõud või antipaatne isend) meelevalla või otsese rõhumise ja mõjutamise alla sattudes. Valdavalt langevad inimesed afektiseisunditesse vahetult järgneva auto- või lennuõnnetuse, laevahuku, katastroofi või muu sellise teadvustamisel. Samuti võivad seisundiga paratamatult kaasneda tikid ehk vaplevad lihastõmbused, mis juhuti lasevad hingamisteedest kuuldavale seletamatuid häälitsusi. Võimalik on samuti mõneks ajaks lakkamatu nutuhoog või karjed.

## Kokkuvõte

Negatiivse afekti iseloomustavad märksõnad on silmapilkne talumatus, väljakannatamatus, vastuvõtmatus ja tahtevastasus.

## Provotseerimine

Kaasinimes(t)e tahtlikult afektiseisundisse viimine või selle taotlemine on . Moraalselt taunib ühiskond esmajoones abitute inimeste ahistamist ja nende teotamist, sest üleelatav kogemus on ettenägelikult psühhotraumaatiline.

## Vaata ka
*närvivapustus
*paanikahoog
*ebaadekvaatsus
*meeltesegadus
Paanika

**Paanika** on inimest või looma, eriti teatud inimhulka või karja äkitselt haarav meeletu hirm, kabuhirm; segadus, peataolek.

## Vaata ka

*afekt
*massipsühhoos
*paanikahoog
Kaarel Ots

**Kaarel Ots** (13. novembril 1975) on eesti finantstegelane.

Ta on omandanud Itaalias SDA Bocconi School of Managementis magistrikraadi korporatiiv- ja investeerimispanganduses.

Ots töötas kaheksa aastat UniCredit pangas ning kaks aastat konsultatsiooniettevõttes Deloitte.

Alates 2016. aastast on ta Tallinna börsi juhatuse esimees.

Alates FinanceEstonia loomisest 2012. aastal on Ots olnud selle juhatuse liige.

## Viited

## Välislingid
* Kaarel Otsa ajaveeb
Andrei Belskihh

**Andrei Nikolajevitš Belskihh** (vene keeles Андрей Николаевич Бельских; sündinud 13. märtsil 1962 Oskolski rajoonis Belgorodi oblastis Vene NFSV-s Nõukogude Liidus) on vene arstiteadlane, professor,  meditsiiniteenistuse kindralmajor, Venemaa Teaduste Akadeemia liige.

Ta on 2018. aastast Kirovi-nimelise Sõjameditsiini Akadeemia nefroloogia ja eferentse teraapia kateedri ülem. Aastatel 2012–2018 oli ta selle akadeemia ülem. Tema peamised uurimisvaldkonnad on ekstrakorporaalne detoksikatsioon ja eferentne teraapia.

## Haridus ja töökäik
Belskihh lõpetas 1985. aastal kiitusega Kirovi-nimelise Sõjameditsiini Akadeemia maa- ja raketiväe sõjaväearstide ettevalmistamise teaduskonna. Aastatel 1985–1988 teenis ta strateegilises raketiväes ja 1988–1991 õppis sõjameditsiini akadeemia torakaalkirurgia kateedri adjunktuuris. Samas kaitses ta meditsiinikandidaadi väitekirja. 1997. aastal kaitses ta meditsiinidoktori kraadi väitekirjaga ekstrakorporaalse hemokorrektsiooni teemal.

2008. aastal määrati ta Venemaa Föderataiooni Kaitseministeeriumi peaspetsialistiks detoksikatsiooni ja siirdamise alal. 2012. aastal sai temast Kirovi-nimelise Sõjameditsiini Akadeemia ülem. 2013. aastal ülendati ta meditsiiniteenistuse kindralmajoriks.

## Tunnustus
*2016 – valiti Venemaa Teaduste Akadeemia korrespondentliikmeks (füsioloogiaosakond)

Ta on saanud Venemaa Föderatsiooni teenelise arsti aunimetuse.

## Välislingid
*Бельских Андрей Николаевич. sovetrektorov.ru
*Шойгу назначил начальника ВМА. doctorpiter.ru, 19. detsember 2012
Agnes Jürgens

**Agnes Jürgens** (6. detsember 1953 Võrumaa – 14. detsember 2020) oli eesti ajakirjanik ja suhtekorraldaja. 

Jürgens õppis Tartu 8. Keskkoolis (kirjandusõpetaja Vello Saage), seejärel Tartu Riiklikus Ülikoolis ja Tallinna Pedagoogilises Instituudis, mille lõpetas 1984. aastal eesti filoloogina.

Alates 1976. aastast töötas ta reporteri, korrespondendi ja toimetajana ajalehtedes Edasi, Maaleht, Postimees, Rahva Hääl ning selle baasil loodud Eesti Sõnumites ja Sõnumilehes; ajakirjades Täheke, Aja Pulss ja Luup. Tegi kaastööd ajalehele Noorte Hääl, ajakirjale Nõukogude Naine ja Eesti Televisiooni maaelusaadetele.

1999–2017 töötas Agnes Jürgens suhtekorraldajana Tervisekaitseinspektsioonis, Keskkonnaministeeriumis ja Maa-ametis.

Alates 2017. aastast oli ta vabakutseline, toimetas raamatuid ja artiklikogumikke.
Boriss Gaidar

**Boriss Vsevolodovitš Gaidar** (vene keeles Борис Всеволодович Гайдар; 19. jaanuar 1946 Zaporižžja, Ukraina NSV, Nõukogude Liit – 29. oktoober 2021 Peterburi) oli vene arstiteadlane ja neurokirurg, professor, meditsiiniteenistuse kindralleitnant (erus), Venemaa Teaduste Akadeemia akadeemik.

Ta oli Kirovi-nimelise Sõjameditsiini Akadeemia neurokirurgia kateedri professor. Aastatel 2000–2007 oli ta selle akadeemia juhataja.

## Haridus ja töökäik
Gaidar lõpetas 1969. aastal Almatõ Riikliku Meditsiiniinstituudi.

1983. aastal lõpetas ta Kirovi-nimelise Sõjameditsiini Akadeemia neurokirurgia kateedri juures asuva adjunktuuri. Kaitses samas akadeemias kandidaadiväitekirja ja töötas õppejõuna. 1990. aastal kaitses doktoriväitekirja. 1992. aastal sai ta professori kutse. 1992. aastal määrati Gaidar akadeemia neurokirurgia kateedri ja kliiniku juhatajaks, ühtlasi sai ta Venemaa Föderatsiooni Kaitseministeeriumi peaneurokirurgiks.

2002. aastal ülendati Gaidar meditsiiniteenistuse kindralleitnandiks.

2013. aastal Venemaa Meditsiiniteaduste Akadeemia suleti ja selle liikmed (sealhulgas Boriss Gaidar) lülitati Venemaa Teaduste Akadeemia koosseisu. Gaidar kuulub akadeemikuna teaduste akadeemia arstiteaduste osakonna kliinilise meditsiini sektsiooni.

 
## Tunnustus
*1994 – Venemaa Föderatsiooni teeneline teadustegelane
*2002 – valiti Venemaa Meditsiiniteaduste Akadeemia korrespondentliikmeks
*2003 – Venemaa Föderatsiooni riiklik preemia (teaduse ja tehnika valdkonnas; 6-liikmelise kollektiivi koosseisus)
*2005 – valiti Venemaa Meditsiiniteaduste Akadeemia akadeemikuks 
*2020 – Aleksandr Nevski orden

## Viited
Veterinaarteenistuse kindralpolkovnik

**Veterinaarteenistuse kindralpolkovnik** (vene keeles генерал-полковник ветеринарной службы) oli NSV Liidu relvajõududes aastatel 1943–1971 ja Venemaa Föderatsiooni relvajõududes 1993–1998 kehtinud kõrgeim sõjaväeline auaste veterinaarteenistuse juhtivkoosseisule. 

Veterinaarteenistuse kindralpolkovnikust madalam auaste oli veterinaarteenistuse kindralleitnandi auaste.

1971. aastal auaste kaotati ja kõrgeimaks auastmeks jäi veterinaarteenistuse kindralleitnandi auaste.

## Auastme saanud
Veterinaarteenistuse kindralpolkovniku auastme eksisteerimise ajaloo jooksul seda auastet ei ole kellelegi antud.

## Viited
Erik Anari

**Erik Anari** (aastani 1936 **Erik Adamson**; 17. märts 1916 Goretski eesti asundus, Samara kubermang, Venemaa – 2. november 1994 Rootsi) oli eesti loomaarst.

## Elulugu

Erik Anari sündis Samara Eesti asunduses eesti kooliõpetaja perekonnas. Eesti Vabariigi iseseisvumise järel sai ta isa kooliõpetaja koha Tartu lähedal ja pere kolis Eestisse. 1935. aastal lõpetas Hugo Treffneri Gümnaasiumi ja suundus sealt edasi kaitseväeteenistusse ratsarügemendis. Läbis sõjakooli aspirandikursused ja sai reservohvitseriks. Õppis Tartu Ülikoolis loomaarstiks ja lõpetas ülikooli 1942. aastal *cum laude*. Ta oli Üliõpilaste Seltsi Raimla liige.

1944. aastal emigreerus Rootsi ja töötas seal loomaarstina kuni pensionile jäämiseni 1981. aastal. 

Ta oli emigratsioonis üks Eesti Veterinaararstide Ühingu Rootsis asutajaid ja eestvedajaid.

## Töökäik
* 1942 – Tartu Ülikooli loomaarstiteaduskonna veistehaiguste ja sünnitusabi kliiniku assistent
* 1942–1944 Käina jaoskonna loomaarst
* 1944–1946 Malmohüsi lääni veterinaarlaboratoorium ja Malmö assistent-veterinaar
* 1946–1981 Malmö ümbruskonna veterinaararst veiste kunstliku seemenduse ja steriliteedi alal
* 1973–1990 Eesti Veterinaararstide Ühingu Rootsis esimees

## Tunnustus
* 1990 – Eesti Loomaarstide Ühingu auliige

## Viited

## Välislingid
* http://isik.tlulib.ee/index.php?id=3962
* Album Academicum Universitatis Tartuensis 1918-1944
Külalisesineja

**Külalisesineja** on meelelahutusäris isik (tavaliselt loovisik, näiteks muusik või näitleja, või mõni muu avaliku elu tegelane), kes osaleb loovteose loomisel või kultuuriüritusel (näiteks muusikaalbumi salvestamine, kontsert, etendus), kuulumata selle teose loojate või kultuuriürituse korraldajate põhikoosseisu. Muusikas nimetatakse sellist välist esitajat sageli **külalisartistiks**. Taideetenduses on levinud ka terminid "külalisroll" ning "külalistäht", "külalisstaar" ja "erikülaline"; viimased viitavad sellele, et tegemist on kuulsusega. 

Popmuusikas kirjeldatakse külaliste esinemisi sageli sõnadega **featuring**, **with (koos)** või **and (ja)**. See on lühendatud krediitloendites kui **feat.**, **ft.**, **f/** või **f.**. Telesarjas on külalistäht enamasti näitleja, kes esineb ühes või mõnes üksikus jaos. Raadio- ja telesaadete puhul on külalistäheks külaline, kes on kuulus avaliku elu tegelane.
Eestimaa Üldine Avalik Raamatukogu

**Eestimaa Üldine Avalik Raamatukogu** oli raamatukogu Tallinnas.

Raamatukogu asutas 1825. aastal jurist Julius Paucker koos oma sõpradega. Esimestel aastatel oli suur osa raamatutest pärit Tallinna bürgermeistri ja sündiku Jobst Heinrich von Willeni pärandist. 

1831. aastal viis Oleviste kiriku konvent sinna oma raamatukogu. 1833. aastal oli raamatukogus umbes 10 000 köidet.

1842. aastal läks raamatukogu Eestimaa Kirjanduse Ühingu kätte. Nimi "Eestimaa Üldine Avalik Raamatukogu" säilis aastani 1923. aastani.

## Viited
Eesti Kohapärimuse Keskus

**Eesti Kohapärimuse Keskus** on Eesti mittetulundusühing, mis uurib, väärtustab ja tutvustab Eesti kohapärimust, pärimusmaastikku ja keskkonnatunnetust.

MTÜ asutasid 2015. aasta kevadel Eesti kohapärimuse uurijad Mari-Ann Remmel ja Jüri Metssalu, et elavdada koostööd teadlaste, kogukondade, kohalike elanike ja huvilistega ning jagada aastatepikkuseid arhiivi-, väli- ja õppetöökogemusi.

## Välislingid
* Koduleht
Ulmulised

**MTÜ Ulmulised** on Rapla maakonnas Rapla vallas Juurus tegutsev Mahtra looduskaitseala elanike mittetulundusühing, mille eesmärkideks on: 

* hoida ja arendada kogukondlikku suhtlust ja koostööd;

* uurida, hoida, väärtustada ja tutvustada paikkonna loodust;

* hoida ja arendada puhast ja tervislikku elukeskkonda;
* uurida, hoida ja tutvustada paikkonna ajalugu, pärimust ja kultuuri;

* arendada ja väärtustada paikkonnas mahemajandust ja ökoloogilist eluviisi.

## Välislingid
* MTÜ Ulmulised
Ülo Puusepp

**Ülo Puusepp** (22. november 1924 Võrumaa, Lasva vald, Loosi küla – 23. mai 2004) oli eesti loomaarst.

## Elukäik
Ta õppis Loosi algkoolis, mida juhtis tema isa. 1944. aastal lõpetas Võrumaa Rahvahariduse Seltsi ühisgümnaasiumi. 1945. aastal astus Tartu Riikliku Ülikooli loomaarstiteaduskonda, kus omandas loomaarsti hariduse 1951. aastaks. 

## Töökäik

Töötas loomaarstina Otepääl Pühajärve Zoovetjaoskonnas. 1952. aastast oli Tartu oblasti põllumajandusvalitsuse veterinaarosakonna juhataja-peaveterinaararst, 1953. aastast Tartu rajooni peaveterinaararst.
 
1989. aastal valiti ta taasasutatud Eesti Loomaarstide Ühingu esimesse juhatusse.

## Tunnustus
* 1964 Eesti NSV teeneline loomaarst
* 1991 Eesti Loomaarstide Ühingu auliige

## Viited
Meditsiiniteenistuse kindralleitnant

**Meditsiiniteenistuse kindralleitnant** (vene keeles генерал-лейтенант медицинской службы) on Venemaa Föderatsiooni relvajõududes 1993. aastast kehtiv sõjaväeline auaste meditsiiniteenistuse juhtivkoosseisule. Varem, NSV Liidu relvajõududes, kehtis aastatel 1943–1991 samanimeline auaste.

Meditsiiniteenistuse kindralleitnandist kõrgem auaste on meditsiiniteenistuse kindralpolkovniku ja madalammeditsiiniteenistuse kindralmajori auaste.

## Meditsiiniteenistuse kindralleitnante (Nõukogude Liit)

*1943 – Jefim Smirnov (1904–1989), Punaarmee sõjalis-sanitaarse peavalitsuse ülem, sama aasta oktoobris ülendati meditsiiniteenistuse kindralpolkovnikuks
*1943 – Nikolai Burdenko (1876–1946), Punaarmee peakirurg, NSV Liidu Teaduste Akadeemia akadeemik, ülendati 1944 meditsiiniteenistuse kindralpolkovnikuks
*1943 – Leon Orbeli (1882–1958), Kirovi-nimelise Sõjameditsiini Akadeemia ülem, NSV Liidu Teaduste Akadeemia akadeemik, ülendati 1944 meditsiiniteenistuse kindralpolkovnikuks
*1943 – Jevgeni Pavlovski (1884–1965), Kirovi-nimelise Sõjameditsiini Akadeemia bioloogia ja parasitoloogia kateedri ülem, NSV Liidu Teaduste Akadeemia akadeemik
*1943 – Viktor Ossipov (1871–1947), Kirovi-nimelise Sõjameditsiini Akadeemia psühhiaatria kateedri ülem, NSV Liidu Teaduste Akadeemia korrespondentliige
*1943 – Vladmir Vojatšek (1876–1971), Kirovi-nimelise Sõjameditsiini Akadeemia otorinolarüngoloogia kateedri ülem, hilisem NSV Liidu Meditsiiniteaduste Akadeemia korrespondentliige
*1943 – Nikolai Anitškov (1885–1964), Kirovi-nimelise Sõjameditsiini Akadeemia patoloogilise anatoomia kateedri ülem, NSV Liidu Teaduste Akadeemia akadeemik

## Meditsiiniteenistuse kindralleitnante (Venemaa Föderatsioon)
*1997 – Igor Bõkov (1954–), Esimesest Tšetšeenia sõjast (1994–1996) osavõtja, ülendati 2005 meditsiiniteenistuse kindralpolkovnikuks 
*2002 – Boriss Gaidar (1946–), Kirovi-nimelise Sõjameditsiini Akadeemia kateedriülem
‘Amāqi uudisteagentuur

**‘Amāqi uudisteagentuur** (araabia keeles: وكالة أعماق الإخبارية‎) on Iraagi ja Levandi Islamiriigiga seotud uudiste väljastaja. Tihti on see . 

## Ajalugu
Amaqi lõi Süüria ajakirjanik Baraa Kadek, kes liitus rühmitusega 2013. aasta lõpu poole koos veel seitsme inimesega, kes olid varem töötanud Halabi uudistevõrgustiku heaks. New York Times väidab, et tal on "otsene seos ISISega", millest grupeering "saab nõuandeid". Agentuuri nimi on võetud Hatay provintsis asuva Amiki oru järgi, mis on mainitud hadithis kui "apokalüptiline võit uskmatute üle. 

Amaqi uudisteagentuuri märkas esmakordselt SITE 2014. aastal Kobanî piiramise ajal, kui selle ajakohastatud uudiseid jagati ISISe võitlejate vahel. Agentuur sai laiemalt tuntuks pärast seda, kui ta alustas lääneriikides toimunud terrorirünnakute eest vastutuse võtmist, näiteks pärast San Bernardino 2015. aasta rünnakut, mille eest ISIS võttis ametlikult vastutuse järgmisel päeval. Amaqi operaator filmis esimesed kaadrid Palmyra vallutamisest 2015. aastal. Amaq käivitas 2015. aastal ametliku mobiilirakenduse ja on hoiatanud mitteametlike versioonide eest, mida on teadaolevalt kasutatud selle kasutajate jälgimiseks. Samuti kasutab ta Telegrami kontot. Agentuuril oli ka WordPressi blogi, kuid see eemaldati ilma selgitusteta 2016. aasta aprillis. 

31. mail 2017 teatas Facebooki postitus, et Amaqi asutaja Baraa Kadek AKA Rayan Meshaal sai koos tütrega surma Ameerika õhurünnakute tagajärjel Mayadini linnale. Teadete kohaselt oli postituse autor Baraa noorem vend. Reuters ei suutnud seda kontot kohe kinnitada.
Nisan

**Nisan** (heebrea keeles ניסן) on juudi kalendris tsiviilaasta 7. ja sakraalaasta 1. kuu. Kuus on 30 päeva. Gregoriuse kalendris langeb ta tänapäeval enamasti märtsile ja aprillile.

15. kuni 21. nisanini kestavad paasapühad
Isis (vabamüürlus)

**Isis** oli 1773–1792 ja 1811–1820 Tallinnas tegutsenud vabamüürlaste loož. See oli esimene Eesti alal asutatud vabamüürlaste loož. Loožil polnud oma maja ja koos käidi kõige sagedamini Raeapteegis.

## Viited
Närvivapustus

**Närvivapustus** on ülitugev järsk psüühiline vapustus, mida võib inimesel olla väga raske üle elada. Närvivapustus toimub pigem introvertselt ehk sissepoole, samas kui afektiseisund on pigem ekstravertne ja psühholoogiliselt väljapoole. Vapustusega võivad kaasneda tikid ehk vaplevad lihasetõmblused.

## Vaata ka
*närvilisus
Tikk (meditsiin)

**Tikk** on kiiresti korduv, vaplev lihasetõmblus (eriti õlgade, kaela, pea, näo piirkonnas). See võib tähendada ka tõmblustõve.

Tikid võivad avalduda afektiseisundis ning närvivapustuse ja autismi korral.

## Klassifikatsioon
### Liigutuslikud ja helilised tikid
### Kergekujulised ja raskekujulised tikid
Nieburi rahu

**Nieburi rahu** oli 1392 Hansa Liidu ja Novgorodi vabariigi esindajate vahel sõlmitud kaubandusleping. 

Lepingu sõlmisid 1392 Novgorodis Hansa Liitu esindav Lübecki raehärra Johann Niebur (:de) ja Novgorodi vabariiki esindavad possaadnik Timofei Jurjevitš ja tuhatnik Nikita Fjodorovitš. Leping sõlmiti selleks, et muu hulgas hõlbustada kahe poole vaheliste kaubandustülide lahendamist ja tagada kaupmeeste liikumisvabadus (näiteks saksa kaupmeestele nn puhas tee Novgorodi). 

Lepingus kokkulepitud sätted püsisid Hansa Liidu ja Novgorodi vabariigi vahel 15. sajandi lõpuni.

## Viited
Meelevald

**Meelevald** tähendab omavolilist või suvalise äranägemise järgi teostatud võimu, võimust, mõju, mõjusfääri ja ka voli kellegi või millegi üle. Näiteks olid talupoegadest pärisorjad mõisnike meelevalla all ehk meelevallas. Meelevaldne inimene teeb ülekohut, on teenimatult ebaõiglane. Meelevaldsust võib iseloomustada domineeriva poole vastuolulisus (eeskätt absurdset) ning ebareaalsed ootused ja tingimused.

## Vaata ka
*Sotsiopaatia
2018. aasta Quetta enesetapurünnak

25. juulil 2018, kui toimusid Pakistani üldvalimiste hääletused plahvatas pomm valimisjaoskonna ees Quetta idapoolse ümbersõidutee alal, mis põhjustas 31 inimese surma ja rohkem kui 35 said vigastada. Rünnakute eest võttis vastutuse Iraagi ja Levandi Islamiriik läbi oma ‘Amāqi uudisteagentuuri.

## Rünnak
Pommitaja üritas siseneda valimisjaoskonda. Kui politsei proovis teda peatada, lasi ta ennast õhku," ütles Quetta kohaliku omavalitsuse ametnik Hashim Ghilzai. Pommirühma andmetel kasutati enesetapurünnakus 18-20 kilogrammi lõhkeaineid.

## Vastutus
‘Amāqi uudisteagentuuri andmetel võttis rünnaku eest vastutuse Iraagi ja Levandi Islamiriik. Rühmitus ütles, et tegemist oli enesetapuründajaga, kuid ei esitanud selle kohta täiendavaid üksikasju ega tõendeid.

## Tagajärjed
Pakistani valimiskomisjon (ECP) mõistis rünnaku hukka, aga võttis juba kogutud Balochistani hääled siiski kokku. ECP peatas turvakaalutlustel interneti-ja mobiiltelefoniteenused mitmetes Balochistani linnaosades. Hääletus jätkus PB-31 valimisjaoskonnas pärast lühiajalist pausi, kuid valijate arv jäi madalaks.

## Reaktsioonid

* Pakistani Tehreek-e-Insafi esimees Imran Khan mõistis rünnaku hukka  ja nimetas seda Pakistani vaenlaste terrorirünakuks", mis püüab meie demokraatlikku protsessi häirida. Ta kirjutas twitteris: Hukkamõistetav terrorirünnak Quettas Pakistani vaenlaste poolt, mille eesmärk on meie demokraatliku protsessi katkestamine. Kurvastavalt koos süütude inimeludega. Pakistanlased peavad võitlema terroristide tahte vastu, tulles kartmatult välja oma hääle andmiseks.
* Pakistani Moslemiliidu (N) president Shehbaz Sharif mõistis samuti sündmuse hukka ja nimetas seda terrorirünnakuks ja avaldas kaastunnet ohvrite perekondadele. Ta kirjutas:  (Minu) Süda on katki kuuldes süütute inimeste märterlusest Quetta terrorirünnaku tõttu, sealhulgas politseiametnikest ja kõikidest teistest vigastatudest, kes kasutasid oma demokraatlikku hääletamisõigust. Minu sügav kaastunne hukkunute peredele.
John Cena

**John Felix Anthony Cena Jr.** (sündinud 23. aprillil 1977) on Ameerika sõumaadleja, näitleja, räppar ja telesaatejuht.

## Välislingid
* 
* John Cena IMDb-s
Mootor (ettevõte)

OÜ **Mootor** oli Tallinnas 1926–1940 tegutsenud transpordiettevõte.

Ettevõte registreeriti 19. jaanuaril 1926. 1926 sai ettevõte oma kätte kõik Tallinna linnasisesed ja linnast väljuvad bussiliinid. 

1930. aastatel oli see ettevõtte Eesti suurim transpordiettevõte. Ettevõttes töötas üle 300 töötaja, OÜ kontor asus  Sadama tänav 1/3. Ettevõte natsionaliseeriti 1940. aastal.

## Viited
Sardanapaluse surm

"**Sardanapaluse surm**" on prantsuse kunstniku Eugène Delacroix' (1798–1863) teos.

## Viited

## Kirjandus
* Elisabeth A. Fraser, « Delacroix's Sardanapalus : The Life and Death of the Royal Body », French Historical Studies, vol. 26, no 2,‎ printemps 2003, p. 315-349 (DOI 10.1215/00161071-26-2-315).

## Välislingid
Teenistusaste (Venemaa keisririik)

**Teenistusaste** (vene keeles чин) oli Venemaa Keisririigis sõjaväelaste ning õukonna- ja tsiviilametnike positsiooni ja staatust tähistav aste vastavalt teenistusastmete tabelile. 

## Vaata ka
*Teenistusaste (Venemaa Föderatsioon)
Paasikivi-Kekkoneni joon

**Paasikivi-Kekkoneni joon** (soome keeles *Paasikiven–Kekkosen linja*) oli Soome välispoliitika külma sõja ajal, milles oli esikohal hea läbisaamine NSV Liiduga.

## Vaata ka

*Finlandiseerumine